 Oscar nomination 2022: Full list of nominations don comot  Di nomination list for di 2022 Academy Awards don comot. Di awards wey go hold on Sunday 27 of March go get host for di first time since 2017. Howeva we neva know how go be di host. Part of di nominees include Will Smith wey dey nominated for Actor for Leading role with Denzel Washington. Will Smith gbab im nomination for di feem, King Richard. Di movie wey Will Smith follow produce also gain five oda nominations for Best picture, actress for supporting role, film editing, writing for original screenplay and Original Song. Dis na di first time di actor dey get Oscar nominations since 2007 when e gbab nominations for The Pursuit of Happyness. Most nominations go to The Power of the Dog wey Benedict Cumberbatch act with 12 nomination as well as Dune wey Zendaya and Timoth Chalamet follow act for wey gbab 10. Denzel Washington dey nominated for Actor for a Leading role for im role inside di movie, The Tragedy of Macbeth. Popular cartoon, Encanto also get plenti nomination for Animated Feature film and Original Song for Dos Oruguitas. Dis na as pipo don dey ask why di hit song from di cartoon, We dont talk about Bruno no get Oscar nod, di answer na say Disney no even submit am for consideration. Coming 2 America wey be di part 2 of Eddy Murphy 1988 hit feem get nomination for makeup and hairstyling. 